Sanguitvoering by Hartbeespoortdam | Die Vryburger
Sanguitvoering by Hartbeespoortdam
November 27, 2015 - Kultuur - 8 comments
Die sopraan Henriet Fourie, wat ‘n aktiewe en veelsydige sangloopbaan in Chicago, VSA het, gee op Sondag, 13 Desember om 15:30 ‘n Afrikaanse Kunslieduitvoering saam met pianis Benjamin Fourie by MOOIBLY, ouditorium van Albrecht Holm, by Hartbeespoortdam, wes van Pretoria (GPS data S 25 dgrs 46,078′ E 27 dgrs 55,924’).
Die uitvoering sluit die Suid-Afrikaanse premieres van liedsiklusse van Dirk de Klerk en Etienne van Rensburg in, asook liedere van ouer komponiste soos S le Roux Marais, Arnold van Wyk, Cromwell Everson (komponis van die eerste opera in Afrikaans en vader van Ludwig Everson, eienaar van die Aardskip op Orania) en Pieter de Villiers.
Die program toon ‘n wye spektrum van wat komponiste in hierdie genre deur middel van Afrikaans vermag het en beloof om ‘n fassinerende en boeiende luisterervaring te wees. Toegang is R100 p/p en R80 vir persone ouer as 80, kinders en studente. Besprekings per SMS kan gestuur word na Albrecht Holm by 082 8216390.
8 thoughts on “Sanguitvoering by Hartbeespoortdam”
Benjamin Fourie November 28, 2015 at 8:34 pm
Dankie vir die plasing. Die program toon ‘n besonder bree verskeidenheid en hoe Afrikaans op verskeie vlakke in hierdie genre
Benjamin Fourie November 28, 2015 at 8:43 pm
beslag gevind het – van die egte sentiment en hunkering na ‘n plattelandse lewe in S le Roux Marais se Heimwee, Arnold van Wyk se meesterlike In die stilte van my tuin, die geestige speelsheid in Pieter de Villiers se Sewe Boerneef-liedjies, Cromwell Everson se treffende en sensitiewe toonsetting van WEG Louw se Maria, toonsettings van ouer digters soos Louis Leipoldt en Elisabeth Eybers (wat lank in Nederland gewoon het) in Dirk de Klerk se siklus Vlugge Ewigheid, waar die komponis poog om daardie onaantasbare oomblikke wat ewigheidswaarde aan die lewe gee in klank vas te vang en ‘n siklus deur Etienne van Rensburg, wat in Namibie grootgeword het, waarin op ‘n simbolistiese wyse kommentaar gelewer word, nie net op die natuur nie, maar ook op resente gebeure in ons samelewing vandag en veral die posisie van die kunstenaar in die samelewing.
Ruiter vd Forums November 28, 2015 at 11:40 pm
Hou tog gedagtig daaraan dat asemhaling en frasering hand aan hand gaan. Ook so as ons eendag besluit om die pen te moet opneem.
Andersyds baie insiggewend. Dki.
Ruiter ( culture vulture wannabe )
Arnold November 29, 2015 at 8:23 am
Mooi geskryf Benjamin, maar ek het amper “uitgepaas” sonder suurstof.
Sit brieke in op jou skrywe. Hehe.
Benjamin Fourie November 29, 2015 at 9:44 am
Ek het meer beskrywende inligting gegee omdat baie mense nie eers van die bestaan van hierdie kunsskat bewus is nie. Die sangeres het ‘n fyn aanvoeling vir nuans en frasering en het ondermeer die wereld premieres van ‘n aantal werke op haar kerfstok. Komponiste vertrou haar dus vir die nodige musikale insig en volwassenheid. Sy is ook dosent by DePaul Universiteit in Chicago. Jammer dat sulke kunstenaars die land moet verlaat. Selfs vir opera is daar nie meer veel van ‘n toekoms ter plaatse nie.
Dank aan Albrecht Holm op Hartbeespoort vir sy inisiatiewe om nog gereeld konserte daar aan te bied. Eksperimentele / onbekende musiek is ook taboe by groter teaters omdat gehore beperk is en daar nie veel van ‘n winsfaktor is nie. .
Benjamin Fourie November 29, 2015 at 10:23 am
In elk geval, ek neem kennis van opmerkings!
Ruiter vd Forums November 29, 2015 at 2:13 pm
Die Sondagaand uitvoering vd Kaapse Simfonie orkes was enige student se droom. Deur slegs halfprys te betaal, was daar dam n knypertjie oor vir n pizza of twee.
Met die miljoene bewillig vir papbek-fluitjieblasende-dansende gedaantes in kleurvolle pajamapakke…..is hierdie ervaring ook nou weggepak in die argiewe van kultureele verval.
Nie eers te praat oor die bevuiling van strate wat die spul Okapi messtekers hiertydens agterwee laat nie.
Sou waardeer as meer insette van u ( re uitvoerings ) die lig sal sien.
Ruiter vd Forums November 29, 2015 at 2:18 pm
( erratum )…kulturele.
Boere opgeroep om nie grond af te staan
Al hoe meer boere slaan hakke in
SEB plaas dalk bankrot
Drie oud NP ministers in pedofiel skandaal
Ekonomiese aanduiders : 17 Augustus 2018 (oggend)
Nog boere kap hakke in
Afrikanersaak in Europa gestel
Gwede is onkundig
Ramaphosa se taakspan gedreig net die dood
Max on Maklike Piesangbrood Resep
johan welthagen on Varkore / Zantedischia
Anita on Maklike Piesangbrood Resep
Cornelia on Binnelandse Sake verkort werksure
Alta Dreyer on Betrekkings vakant – Orania